Lav et referat af nedenstående tekst:

Tekst:
Selvom vi er trådt ind i foråret, kan det stadig blive koldt om natten. Natten til fredag kommer der udbredt nattefrost med ned til minus fem grader enkelte steder. Til gengæld følger der en flot fredag. I løbet af torsdagen er vejret klaret op de fleste steder i landet, og det giver de helt rigtige betingelser for kulden. I det klare vejr er der ingen skyer til at holde på varmen, der forsvinder ud i rummet. Det nedkøler både jordoverfladen og luften hen over den. Resultatet er frost i løbet af natten og fredag morgen i det meste af landet. Det bliver koldest i den centrale del af Jylland og lunest ved kysterne. Når den kolde morgen er klinget af, venter der en smuk fredag med klar blå himmel og et forårsvejr, der dog stadig vil kræve varmt overtøj. Temperaturen vil ligge omkring fem grader de fleste steder, men med den kolde vind fra nord, vil det føles et par grader lavere. - Nogle steder vil det føles som under frysepunktet, men finde man til gengæld et sted med læ og sidder i solen, vil man opleve det modsatte. Her vil kombinationen af læ og sol give ægte forårsfornemmelser, lyder det fra Peter Tanev. Der bliver ikke mange skyer på himlen i morgen. I en lækrog vil solen få det til at føles ganske behageligt.

Referat:
Den klare blå himmel er smuk, men dårlig til at holde på varmen.